nekus

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekuli.lv

**Lēmums**

Priekuļu novada Priekuļu pagastā

2021.gada 28.jūnijā Nr.251

 (protokols Nr.8, 18.p.)

**Par pašvaldības kustamās mantas atsavināšanu un sanitārās izlases cirsmas “Ninieris” izsoles noteikumu apstiprināšanu**

 Priekuļu novada pašvaldības dome izskata jautājumu par pašvaldības kustamās mantas – sanitārās izlases cirsmas “Ninieris” atsavināšanu un izsoles noteikumu projektu.

Izvērtējot pašvaldības rīcībā esošo informāciju, konstatēts, ka:

1. Izsolāmā kustamā manta ir sanitārā izlases cirsma pašvaldībai piederošā nekustamā īpašumā “Priekuļu pagasta pašvaldības zeme”, Priekuļu pagastā, Priekuļu novadā, zemes vienības kadastra apzīmējums 4272 006 0219.
2. Ar Priekuļu novada domes izpilddirektora F. Puņeiko 2021.gada 14.jūnija atsavināšanas ierosinājumu kustamā manta - sanitārās izlases cirsma “Ninieris” nododams atsavināšanai izsolē.
3. Iegūtie finanšu līdzekļi tiks izlietoti pašvaldības līdzfinansējumam investīciju projekta “Pašvaldības transporta infrastruktūras (ielu) attīstībai” īstenošanai.
4. Publisko personu mantas atsavināšanas likuma 10.panta pirmās daļas regulējums nosaka, ka izsoles noteikumus apstiprina attiecīgās atvasinātas publiskas personas lēmējinstitūcija.

Pamatojoties uz likuma “Par pašvaldībām” 14.panta pirmās daļas 2.punktu, 21.panta pirmās daļas 17.punktu, “Publiskas personas mantas atsavināšanas likuma” 10.pantu, Mantas atsavināšanas un izsoles komisijas 2021.gada 15.jūnija lēmumu, Priekuļu novada domes Finanšu komitejas 2021.gada 21.jūnija atzinumu par lēmuma projektu (protokols Nr.7), atklāti balsojot: PAR –13 (Elīna Stapulone, Aivars Kalnietis, Aivars Tīdemanis, Arnis Melbārdis, Normunds Kažoks, Baiba Karlsberga, Dace Kalniņa, Elīna Krieviņa, Ināra Roce, Jānis Mičulis, Juris Sukaruks, Mārīte Raudziņa, Sarmīte Orehova), PRET –nav, ATTURAS –nav, Priekuļu novada dome **nolemj**:

1. Nodot atsavināšanai izsolē Priekuļu novada pašvaldības kustamo mantu - sanitārās izlases cirsmu “Ninieris”.
2. Apstiprināt Priekuļu novada pašvaldības kustamās mantas - sanitārās izlases cirsmas “Ninieris” elektroniskās izsoles noteikumus.
3. Noteikt izsoles sākuma cenu – 1 300,00 EUR ( viens tūkstotis trīs simti *euro* un 00 centi).
4. Atbildīgā par lēmuma izpildi Mantas atsavināšanas un izsoles komisijas priekšsēdētāja L.S.Berovska.
5. Kontrole par lēmumu izpildi izpilddirektoram Fjodoram Puņeiko.

Pielikumā: Izsoles noteikumi uz 3 lpp.

Domes priekšsēdētāja (paraksts) Elīna Stapulone



LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekuli.lv

**Priekuļu novada pašvaldības** **kustamās mantas - sanitārās izlases cirsmas “Ninieris”**

**IZSOLES NOTEIKUMI**

1. **Vispārīgie noteikumi**
	1. Elektroniskā izsolē ar augšupejošu soli, saskaņā ar Publiskas personas mantas atsavināšanas likumu, 100% par EUR tiek pārdots Priekuļu novada pašvaldībai piederošā kustamā manta sanitārās izlases cirsma “Ninieris” nekustamajā īpašumā “Priekuļu pagasta pašvaldības zeme”, Priekuļu pagastā, Priekuļu novadā, zemes vienības kadastra apzīmējums 4272 006 0219, kas sastāv no meža 1.kvartāla 8. un 11.nogabala, likvīdā krāja – 30,0 m3, no tās lietkoksne 14,0 m3, malka 16,0 m3, kopējā izcērtamā platība – 7,41 ha, (turpmāk - cirsma), kā arī izzāģētā elektrolīnija stumbri 24,0 m3 .
	2. Izsolāmo cirsmu dabā iespējams apskatīt katras nedēļas otrdienās un trešdienās no plkst. 9.00 līdz 16.00, iepriekš sazinoties ar Attīstības nodaļas mežsaimniecības speciālistu Gunti Briltu, telef. +371 29158672.
	3. Kustamas mantas izsoles nosacītā sākuma cena – 1 300,00 EUR (viens tūkstotis trīs simti *euro* un 00 centi).
	4. Izsoles solis – 50,00 EUR (piecdesmit *euro* un 00 centi).
	5. Izsoles mērķis - pārdot kustamo mantu - cirsmu par iespējami augstāko cenu, nosakotpretendentu, kas šādu cenu piedāvās, elektroniskā izsolē.
	6. Izsole notiks elektronisko izsoļu vietnē.
	7. Izsoles izziņošana un visas procesuālās darbības saistībā ar izsoli notiek saskaņā ar izsoles noteikumiem, Publiskas personas mantas atsavināšanas likumu un pašvaldības saistošajiem noteikumiem.
2. **Informācijas publicēšanas kārtība**
	1. Informācija (sludinājums) par izsoli tiek publicēta laikrakstā „Druva”, pašvaldības tīmekļvietnē [www.priekuli.lv](http://www.priekuli.lv) un elektronisko izsoļu vietnē [www.izsoles.ta.gov.lv](http://www.izsoles.ta.gov.lv).

**3. Izsoles dalībnieki**

* 1. Par izsoles dalībnieku var kļūt jebkura fiziska vai juridiska persona, kura saskaņā ar Latvijas Republikā spēkā esošiem normatīviem aktiem var iegūt īpašumā kustamo mantu.
	2. Izsoles organizētāja un rīkotāja atbildīgās amatpersonas, kā arī citas personas, kuras saskaņā ar amata pienākumiem vai atsevišķu uzdevumu ir klāt mantas pārdošanā izsolē (tās organizēšanā, rīkošanā), nedrīkst paši būt pircēji, kā arī nedrīkst pirkt citu uzdevumā.
	3. Visiem pretendentiem, kuri vēlas piedalīties izsolē, 10 (desmit) dienu laikā no Īpašuma izsoles sludinājumā norādītā izsoles sākuma datuma jāiemaksā nodrošinājums 10 % apmērā no kustamās mantas nosacītās izsoles sākuma cenas, tas ir 130,00 EUR (viens simts trīsdesmit *euro* un 00 centi) ar norādi „Izsoles nodrošinājums elektroniskai izsolei kustamai mantai – sanitārās izlases cirtei “Ninieris”, Priekuļu novada pašvaldības kontā.
	4. Nodrošinājums izsoles dalībniekiem jāiemaksā Priekuļu novada pašvaldības kontā: A/SSEB Banka, konta Nr. LV07 UNLA 0004 0111 3080 8, kods UNLALV2X.
	5. Dalībnieki, kuri iemaksājuši nodrošinājuma naudu šajos noteikumos norādītajā termiņā, izmantojot elektronisko izsoļu vietni, nosūta pašvaldībai lūgumu autorizēt to dalībai izsolē.
1. **Izsoles norise**
	1. Izsoles dalībnieks elektroniski var veikt solījumus no brīža, kad tas noteiktajā kārtībā autorizēts dalībai izsolē, līdz brīdim, kad izsole ir noslēgusies.
	2. Solīšana sākas no izsoles sākumcenas. Solītājs nevar reģistrēt solījumu, kas ir mazāks par izsoles sākumcenu vai vienāds ar to, atšķiras no izsoles sludinājumā noteiktā izsoles soļa t.i. par 50,00 EUR ( piecdesmit *euro*, 00 centi), vai ir mazāks par iepriekš reģistrētajiem solījumiem vai vienāds ar tiem.
	3. Reģistrētos solījumus nevar atsaukt vai mainīt.
	4. Elektronisko izsoļu vietnē solījumi tiek reģistrēti hronoloģiskā secībā, fiksējot nosolīto summu un solījuma reģistrēšanas laiku. Izsoles norises laikā šī informācija ir pieejama pašvaldībai un izsoles dalībniekiem.
	5. Izsoles norises laikā un pēc izsoles noslēguma elektronisko izsoļu vietnē ir publiski pieejama informācija par augstāko nosolīto cenu.
	6. Izsole noslēdzas 20 (divdesmitajā) dienā no Īpašuma izsoles sludinājuma norādītā izsoles sākuma datuma plkst.13:00, bet, ja 20 (divdesmitā) diena iekrīt brīvdienā vai svētku dienā, - nākamajā darbadienā līdz plkst.13:00. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par piecām minūtēm.
	7. Ja pēdējās stundas laikā pirms izsoles noslēgšanas tiek konstatēti būtiski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas plkst.13:00.
	8. Pēc izsoles noslēgšanas solījumus vairs nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
	9. Izsoles dalībniekiem, kuri nav nosolījuši kustamo mantu, septiņu darba dienu laikā tiek atmaksāts nodrošinājums, ja izsoles dalībnieks ir izpildījis izsoles noteikumos fiksētās prasības. Nodrošinājums tiek atmaksāts, pārskaitot izsoles dalībnieka norādītajā kontā, vai, ja tāds norādījums nav bijis, kontā, no kura summa saņemta.
	10. Elektronisko izsoļu vietnē elektroniski sagatavotais akts uzskatāma par nodomu protokolu un tam ir informatīvs raksturs.
2. **Līguma slēgšanas un norēķina kārtība**
	1. Izsoles dalībniekam, kurš nosolījis visaugstāko cenu, viena mēneša laikā no izsoles dienas ir jānomaksā summa, ko veido starpība starp nosolīto cenu un drošības naudu. Izsoles dalības maksa netiek ieskaitīta norēķinos par nosolīto kustamo mantu.
	2. Ja izsoles dalībnieks mēneša laikā no izsoles dienas nav nomaksājis rēķinus, viņš zaudē tiesības uz kustamās mantas pirkšanu. Drošības nauda attiecīgajam izsoles dalībniekam netiek atmaksāta. Izsoles komisija informē par šo faktu novada domi un piedāvā kustamo mantu pirkt izsoles dalībniekam, kas izsolē nosolījis nākamo augstāko cenu un šim izsoles dalībniekam 10 (desmit) darbadienu laikā no paziņojuma saņemšanas dienas paziņot izsoles rīkotājam par Īpašuma pirkšanu par viņa nosolīto augstāko cenu, vienlaicīgi ar paziņojuma iesniegšanu par īpašuma pirkšanu veicot pilnu norēķinu.
	3. Novada dome tuvākajā domes sēdē, kas seko pēc notikušas izsoles, apstiprina izsoles rezultātus.
	4. Septiņu dienu laikā pēc izsoles rezultātu apstiprināšanas domē persona, kas nosolījusi objektu, paraksta pirkuma līgumu.
3. **Nenotikusi izsole**

8.1. Izsole atzīstama par nenotikušu, ja:

8.1.1 izsolei nav pieteicies neviens izsoles dalībnieks;

8.1.2. neviens no izsoles dalībniekiem, kas pieteicies izsolei, nepārsola sākumcenu;

 8.1.3. nosolītājs nav samaksājis nosolīto cenu;

 8.1.4. izsoles norises laikā vai 24 (divdesmit četru) stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu.

8.2. Izsole atzīstama par spēkā neesošu, ja Izsoles rīkošanā ir pieļauta atkāpe no Publiskas personas mantas atsavināšanas likuma un šajos Izsoles noteikumos paredzētās kārtības.

Domes priekšsēdētāja (paraksts) Elīna Stapulone